LIETUVOS RESPUBLIKOS SVEIKATOS APSAUGOS MINISTRO



ĮSAKYMAS

**DĖL LIETUVOS RESPUBLIKOS SVEIKATOS APSAUGOS MINISTRO 2007 m. SAUSIO 11 d. ĮSAKYMO Nr. V-14 „DĖL PALIATYVIOSIOS PAGALBOS PASLAUGŲ SUAUGUSIESIEMS IR VAIKAMS TEIKIMO REIKALAVIMŲ APRAŠO PATVIRTINIMO“ PAKEITIMO**

2009 m. rugpjūčio 28 d. Nr. V-702

Vilnius

Siekdamas užtikrinti prieinamas ir tinkamas paliatyviosios pagalbos paslaugas pacientams:

1. Pakeičiu Paliatyviosios pagalbos paslaugų suaugusiesiems ir vaikams teikimo reikalavimų aprašą, patvirtintą Lietuvos Respublikos sveikatos apsaugos ministro 2007 m. sausio 11 d. įsakymo Nr. V-14 „Dėl Paliatyviosios pagalbos paslaugų suaugusiesiems ir vaikams teikimo reikalavimų aprašo patvirtinimo“ (Žin., 2007, Nr. [7-290](https://www.e-tar.lt/portal/lt/legalAct/TAR.00CD30AC2BB1)):

1.1. Papildau šiuo 10.9 punktu:

„10.9. Nugaros smegenų sužalojimai, kai yra tetraplegija, esant ASIA-A, B, C tipo pažeidimui C2-C5 lygyje ir yra tracheostoma ir (ar) pacientui reikalinga dirbtinė plaučių ventiliacija.“

1.2. Pakeičiu 18 punktą ir išdėstau taip:

„18. Ambulatorines paliatyviosios pagalbos paslaugas pagal savo kompetenciją teikia ne mažesnė kaip 3 specialistų komanda, kurią sudaro: gydytojas, slaugytojas ir socialinis darbuotojas. Slaugos paslaugas pagal kompetenciją gali teikti ir slaugytojo padėjėjas.“

1.3. Pakeičiu 28.2.1 punktą ir išdėstau taip:

„28.2.1. pirmosios konsultacijos metu, kuri trunka ne mažiau kaip 2 val., paliatyviosios pagalbos paslaugas teikia kartu gydytojas, slaugytojas (gali būti ir slaugytojo padėjėjas) ir socialinis darbuotojas pagal savo kompetenciją;“.

1.4. Pakeičiu 28.2.3 punktą ir išdėstau taip:

„28.2.3. prireikus ligonis ir jo artimieji gali būti konsultuojami pakartotinai kartu gydytojo, slaugytojo (gali būti ir slaugytojo padėjėjas) ir socialinio darbuotojo. Pakartotinės konsultacijos trukmė ne mažiau kaip 1 val.;“.

1.5. Papildau 1 priedą „Paliatyviosios pagalbos teikimo indikacijos“ šiuo 20 punktu:

|  |  |  |  |
| --- | --- | --- | --- |
| „20 | T91.3 | Nugaros smegenų sužalojimo padariniai | Kai yra tetraplegija, esant ASIA-A, B, C tipo pažeidimui C2-C5 lygyje ir yra tracheostoma ir (ar) pacientui reikalinga dirbtinė plaučių ventiliacija |
| S14.0 | Kaklinės dalies nugaros smegenų sutrenkimas ir pabrinkimas |
| S14.1 | Kiti ir nepatikslinti nugaros smegenų kaklinės dalies sužalojimai |
| T09.3 | Nugaros smegenų sužalojimas, lygis nepatikslintas |
| G04 | Encefalitas, mielitas ir encefalomielitas |
| G95 | Kitos nugaros smegenų ligos |
| G99.2 | Mielopatija sergant ligomis, klasifikuojamomis kitur (stuburo piktybiniai navikai C41.2; nugaros smegenų dangalų piktybiniai navikai C70.1; nugaros smegenų piktybiniai navikai C72.0; stuburo gerybiniai navikai D16.6; nugaros smegenų dangalų gerybiniai navikai D32.1; nugaros smegenų gerybiniai navikai D33.4; spondilolistezė M43.1; stuburo stenozė M48.0 ir kt.)“ |

SVEIKATOS APSAUGOS MINISTRAS ALGIS ČAPLIKAS